Όλα τα οξέα δεν είναι ίδια

Όταν τα οξέα όπως το υδροχλωρικό, HCl, το θειικό, H2SO4, και το νιτρικό οξύ, HNO3, διαλύονται στο νερό ιοντίζονται και όλα τα μόριά τους δίνουν ανιόντα και κατιόντα. Έτσι στο διάλυμα υπάρχουν μόνο τα ανιόντα και τα κατιόντα και όχι μόρια του οξέος. Αυτό δε συμβαίνει σε όλα τα οξέα. Έχει διαπιστωθεί πειραματικά στην περίπτωση πολλών οξέων, ένα μικρό ποσοστό των μορίων τους δίνει ιόντα.Μια χαρακτηριστική τέτοια περίπτωση είναι το οξικό οξύ. Έτσι, όταν το οξικό οξύ διαλύεται στο νερό μερικά μόνο μόριά του ιοντίζονται σύμφωνα με την εξίσωση: CH3COOH(aq) H+(aq) + CH3COO-(aq) ενώ τα υπόλοιπα υπάρχουν ως αυτοτελή μόρια. Το οξικό οξύ, όπως και όλα τα οξέα με παρόμοια συμπεριφορά, ονομάζονται ασθενή οξέα, ενώ αυτά που διίστανται πλήρως ισχυρά οξέα. Τα ασθενή οξέα έχουν όλες σχεδόν τις ιδιότητες των οξέων, αλλά τις εκδηλώνουν πιο ήπια σε σχέση με τα ισχυρά. Θυμήσου ότι όταν σε ένα μέταλλο πέσει ξίδι (οξικό οξύ) δεν αντιδρά και δεν παράγεται υδρογόνο. Όταν λοιπόν βλέπετε μια αντίδραση ιοντισμού του οξικού οξέος σαν την παραπάνω, μην την πέρνετε τοις μετρητοίς. Δεν διίστανται όλα τα μόρια. Κάντε υπομονή μέχρι το Λύκειο, όπου θα μάθετε πως γράφεται αυτή η αντίδραση σωστά.