Πως παρασκευάζεται ο ασβέστης;

H χημική ονομασία του ασβέστη που χρησιμοποιείται στην οικοδομική είναι υδροξείδιο του ασβεστίου και έχει το χημικό τύπο Ca(OH)2. Παρασκευάζεται από το οξείδιο του ασβεστίου, CaO, με διάλυση του στο νερό. CaO(s) + H2O(l) Ca(OH)2(s) Είναι ένωση πολύ ασταθής διότι αντιδρά γρήγορα με το διοξείδιο του άνθρακα, CO2, της ατμόσφαιρας και δίνει ανθρακικό ασβέστιο, CaCO3. Ca(OH)2(s) + CO2(g) CaCO3(s) Στις οικοδομές καλύπτουν τον ασβέστη με ένα λεπτό στρώμα άμμου, ενώ στα καταστήματα λιανικής πώλησης οικοδομικών υλικών διατηρείται σε σακούλες στεγανά κλεισμένες για να εμποδίζεται η άμεση επαφή του με το ατμοσφαιρικού CO2. Το οξείδιο του ασβεστίου, CaO, που λέγεται και σβησμένη άσβεστος, παρασκευάζεται βιομηχανικά με πύρωση ασβεστόλιθου, CaCO3, στους 1000 oC περίπου, σε ειδικά καμίνια (ασβεστοκάμινα). Με τη βοήθεια ενός φυσικού ή τεχνητού ρεύματος αέρα το CO2 που παράγεται παρασύρεται συνεχώς. CaCO3(s) CaO(s) + CO2(g) Η ποιότητα του ασβέστη εξαρτάται από την καθαρότητα του ασβεστόλιθου.