Το πεχαμετρικό χαρτί

Ένας πολύ πρακτικός τρόπος εύρεσης του pH ενός διαλύματος είναι αυτός που γίνεται με τη χρήση πεχαμετρικού χαρτιού. Είναι ένα απορροφητικό χαρτί που έχει εμποτιστεί σε ένα δείκτη ή μίγμα δεικτών. Διατίθεται σε ρολλό, από το οποίο κόβουμε κομμάτια, ή σε μικρά κομμάτια που είναι προσκολήμένα σε πλαστική βάση. Αν βρέξουμε το χαρτί με ένα διάλυμα αυτό παίρνει ένα συγκεκριμένο χρώμα. Συγκρίνουμε το χρώμα του χαρτιού με τα χρώματα ενός πίνακα αντιστοίχισης χρωμάτων και τιμών pH, που υπάρχει πάντα στη συσκευασία, και εντοπίζουμε την τιμή pH του διαλύματος. Η τιμή αυτή δεν είναι βέβαια ιδιαίτερα ακριβής. Το ευρύτερα χρησιμοποιούμενο πεχαμετρικό χαρτί είναι το χαρτί Universal που χρησιμοποιείται για την εύρεση τιμών pH σε όλη την κλίμακα από 1 έως 14.