Πως δημιουργήθηκαν τα στοιχεία;

Πως δημιουργήθηκαν όλα αυτά; Πως δημιουργήθηκε το σύμπαν; Πως δημιουργήθηκαν τα πρώτα στοιχεία; Πως σχηματίστηκαν τα πρώτα μόρια; Στις ερωτήσεις αυτές προσπαθούν να δώσουν απάντηση οι επιστήμονες ακόμα και σήμερα. Η επικρατέστερη θεωρία σήμερα είναι αυτή της "μεγάλης έκρηξης, big bang". Σύμφωνα με αυτήν στην αρχή του χρόνου πολύ πυκνή ύλη εξεράγει με αποτέλεσμα τα θραύσματα που προέκυψαν να διασκορπιστούν στο διάστημα προς όλες τις κατευθύνσεις. Η επέκταση αυτή εξακολουθεί μέχρι σήμερα με αποτέλεσμα το σύμπαν να διαστέλλεται συνεχώς. Τα πρώτα θραύσματα ήταν πρωτόνια και νετρόνια με τεράστια ταχύτητα και ενέργεια. Οι συγρούσεις τους είχαν ως αποτέλεσμα το σχηματισμό ατόμων δευτερίου (ισότοπο του υδρογόνου, D ή 2Η). Καθώς το σύμπαν διαστελλόταν και εψύχετο συγρούσεις πυρήνων δευτερίου και νετρονίων έδωσαν άτομα τρίτιου (ισότοπο του υδρογόνου, Τ ή 3Η). Στη συνέχεια τα άτομα τριτίου με την πρόσληψη ενός πρωτονίου έδωσαν άτομα ηλίου, 4Ηe. Το σύμπαν αποτελούμενο από υδρογόνο και ήλιο διατηρήθηκε για πάνω από 100.000 χρόνια μέχρις ότου η θερμοκρασία του να πέσει αρκετά ώστε να γίνει δυνατός ο σχηματισμός μορίων υδρογόνου, Η2. Πολλά εκατομύρια χρόνια αργότερα με την επίδραση της βαρύτητας μικρές ατομικές μονάδες συνενώθηκαν σε σύννεφα και σε αστέρια με θερμοκρασίες εκατομμυρίων βαθμών Κελσίου. Ο ήλιος μας είναι ένα από αυτά. Περιέχει άτομα υδρογόνου τα οποία συνεχώς ενώνονται προς σχηματισμό ατόμων ηλίου σε μια πυρηνική αντίδραση που καλείται σύντηξη, με αποτέλεσμα την απελευθέρωση τεράστιων ποσοτήτων ενέργειας με τη μορφή ακτινοβολίας και θερμότητας. Χωρίς αυτήν την ενέργεια δε θα υπήρχε ζωή στον πλανήτη μας. Στους αστέρες μικρές ομάδες πρωτονίων, νετρονίων και ατόμων συνενώθηκαν για να σχηματίσουν μεγαλύτερα άτομα, όπως άνθρακα (C) και οξυγόνο (Ο) και στη συνέχεια νάτριο (Na), νέο (Ne), μαγνήσιο (Mg), πυρίτιο (Si), κ.α. Εκρήξεις των αστέρων προκάλεσαν το σχηματισμό πολλών ακόμα μεγαλύτερων ατόμων. Τα θραύσματα αυτά που συνενώθηκαν υπό τη δύναμη της βαρύτητας με τη συνεχή πτώση της θερμοκρασίας πολύ πιθανόν απετέλεσαν την απαρχή του σχημτισμού των πλανητών του δικού μας και άλλων ηλιακών συστημάτων. Αντιδράσεις σαν τις παραπάνω πραγματοποιούνται σήμερα σε μικρή κλίμακα και στα επιστημονικά εργαστήρια, με αποτέλεσμα την δημιουργία των νέων χημικών στοιχείων του Περιοδικού Πίνακα, τα οποία προφανώς δεν υπάρχουν στη φύση και καλούνται τεχνητά στοιχεία.