Τα ναρκωτικά ανταγωνίζονται τις πρωτεΐνες

Οι σπόροι της παπαρούνας περιέχουν μορφίνη, ενώ η ηρωίνη είναι παράγωγο της μορφίνης. Και τα δύο είναι ναρκωτικά και αποτελούν μια μάστιγα για την κοινωνία μας. Γιατί όμως τα ναρκωτικά επιδρούν έτσι στον οργανισμό του ανθρώπου προκαλώντας ευφορία, νοητική σύγχυση, κ.ά.; Πρόσφατα ανακαλύφθηκε ότι ο οργανισμός μας παράγει μικρές πρωτεΐνες - ορμόνες, τις εγκεφαλίνες, οι δομές των οποίων μοιάζουν αρκετά με τη δομή των ναρκωτικών. Οι ορμόνες αυτές δρουν στην επιφάνεια των κυττάρων του εγκεφάλου προκαλώντας παρόμοια συμπτώματα με αυτά των ναρκωτικών αλλά μικρής έντασης. Επιπλέον δρουν για πολύ λίγο και μετά καταστρέφονται. Δυστυχώς δε συμβαίνει το ίδιο με τα ναρκωτικά. Δρουν και αυτά στη επιφάνεια των κυττάρων ξεγελώντας τα. Η δράση τους όμως είναι πολύ ισχυρότερη, δεν καταστρέφονται εύκολα και προκαλούν εθισμό.