Oι σιλικόνες

Οι σιλικόνες είναι μια κατηγορία ενώσεων του πυριτίου με ενδιαφέρουσες ιδιότητες και πολλές εφαρμογές. Είναι ενώσεις που αποτελούνται βασικά από πυρίτιο και οξυγόνο, αλλά και άνθρακα. Τα μόριά τους είναι τεράστια και δομούνται από εναλλασσόμενα άτομα πυριτίου και οξυγόνου (-Si-O-Si-O-). Ανάλογα με τη δομή του μορίου τους μπορεί να είναι υγρές αλλά και στερεές και να έχουν φυσικές ιδιότητες κατάλληλες για πολλές εφαρμογές. Χαρακτηριστικά τους είναι η ελαστικότητά τους, η αδιαπερατότητά τους από το νερό και η χημική αδράνειά τους. Χρησιμοποιούνται ως μονωτικά υλικά και στην κατασκευή λιπαντικών, καλλυντικών, βερνικιών και χειρουργικών εργαλείων.