Οι βασικές γεύσεις

Το «ξινό» δεν είναι φυσικά η μόνη γεύση. Μαζί με το «αλμυρό», το «γλυκό» και το «πικρό» αποτελούν τις τέσσερις βασικές γεύσεις που αναγνωρίζει η γλώσσα μας. Η ένταση κάθε γεύσης εξαρτάται από τη συγκέντρωση της ουσίας που την προκαλεί. Αντίθετα με ότι ευρέως πιστεύεται όλες οι περιοχές της γλώσσας μας δεν είναι το ίδιο ευαίσθητες σε όλες τις γεύσεις. Οι περιοχές μεγαλύτερης ευαισθησίας σε κάθε γεύση φαίνονται στο σχήμα. Μπορείτε να το διαπιστώσετε και μόνοι σας. Βρέξτε τέσσερεις μπατονέτες για τα αυτιά σε χυμό λεμονιού (ξινό), ζαχαρόνερο (γλυκό), αλατόνερο (αλμυρό) και υγρό από πικραμύγδαλο (πικρό), ακουμπήστε ελαφρά κάθε μπατονέτα σε διάφορα σημεία της γλώσσας σας. Ξεπλύνετε το στόμα σας μετά από κάθε δοκιμή. Η ένταση των γεύσεων είναι η ίδια σε όλες τις περιοχές;