Χλωριούχο νάτριο. Μια πολύ κοινή αλλά πολύ σημαντική χημική ένωση.

Όλοι γνωρίζουμε το χλωριούχο νάτριο,ο μαγειρικό αλάτι. Είναι μια στερεή κρυσταλλική ένωση με σημείο τήξης 801οC που αποτελείται από θετικά ιόντα νατρίου (Να+) και αρνητικά ιόντα χλωρίου (Cl-). Τα ιόντα είναι κανονικά διατεταγμένα στο χώρο, έτσι ώστε κάθε αρνητικό ιόν να περιβάλλεται από έξι θετικά και κάθε θετικό από έξι αρνητικά, σχηματίζοντας κύβους που επαναλαμβάνονται στο χώρο. Κάθε κρύσταλλος αποτελείται από δισεκατομμύρια ιόντα. Μια από τις πηγές το αλατιού είναι το ορυκτό αλάτι που εξορύσσεται από κυτάσματα στο εσωτερικό του φλοιού της γής, τα οποία πολλές φορές έχουν ύψος εκατοντάδων μέτρων. Ένα πολύ διάσημο αλατορυχείο είναι αυτό της περιοχής Wieliczka στη Ν. Πολωνία που φάινεται στη φωτογραφία. Μεγάλες ποσότητες αλατιού παράγονται επίσης στις αλυκές με την εξάτμιση του νερού της θάλασσας με τη βοήθεια της ηλιακής ενέργειας. Το χλωριούχο νάτριο χρησιμοποιείται περισσότερο από οποιοδήποτε άλλο στην βιομηχανική παραγωγή ανοργάνων χημικών προϊόντων. Η συνολική κατανάλωσή του σε όλο τον κόσμο είναι 150 εκατομμύρια τόνοι το χρόνο. Το 50% της ποσότητας αυτής χρησιμοποιείται στην παραγωγή χλωρίου (Cl2), υδρογόνου (H2), νατρίου (Na) και υδροξειδίου του νατρίου (NaOH) το 10% στην παραγωγή του ανθρακικού νατρίου (Νa2CO3) και το 4% στην παραγωγή άλλων χημικών ενώσεων. Το 12% καταλανώνεται στις βιομηχανίες τροφίμων, υφάνσιμων υλών, χαρτιού, χρωμάτων, ελαστικών και πετρελαιοειδών, το 3% ως επιτραπέζιο αλάτι και το 4% στην παραγωγή ζωοτροφών. Τέλος, το 17% καταναλώνεται για το ξεπάγωμα των δρόμων το χειμώνα. Η χρήση αυτή όχι μόνο προκαλεί διάβρωση στα αυτοκίνητα, αλλά δημιουργεί και πολλά περιβαλλοντικά προβλήματα, αφού το χλωριούχο νάτριο είναι επιβλαβές για τα φυτά.