Αποθήκευση τριγλυκεριδίων και δίαιτα

Τα λιπαρά οξέα αποθηκεύονται στον οργανισμό με τη μορφή των τριγλυκεριδίων. Τα μόρια των τριγλυκεριδίων σχηματίζουν σταγονίδια λίπους και συνιστούν τον λιπώδη ιστό. Όταν τα κύτταρα χρειάζονται ενέργεια, τα τριγλυκερίδια διασπώνται και απελευθερώνουν λιπαρά οξέα, τα οποία οξειδώνονται (καίγονται) και δίνουν μεγάλα ποσά ενέργειας. Οι δίαιτες αποσκοπούν στην απώλεια των περιττών κιλών κυρίως από το λιπώδη ιστό. Έχουν στόχο να προκαλέσουν ενεργειακές ανάγκες στον οργανισμό ώστε να τον αναγκάσουν να καταναλώσει το λιπώδη ιστό για να παράγει την ενέργεια που του λείπει. Συνίστανται κυρίως από: 1. Ελαττωμένη πρόσληψη θερμίδωνν Το 1g λίπους ισοδυναμεί με 9,3 χιλιοθερμίδες. Έτσι αν θέλει να χάνει κανείς 1 κιλό τη βδομάδα πρέπει να μειώσει τις θερμίδες που λαμβάνει κατά 1.300 χιλιοθερμίδες κάθε μέρα. 2. 'Ασκηση Είναι πολύ εύκολο να καταναλώσουμε 200 - 400 χιλιοθερμίδες την ημέρα με άσκηση. Μια ώρα ποδηλασία με ταχύτητα 15 km/ώρα δαπανά 400 χιλιοθερμίδες. Τρέξιμο με 7,5 km/ώρα 600 χιλιοθερμίδες. Κολύμπι 350-750 χιλιοθερμίδες.