Υπήρχε νερό στον πλανήτη 'Αρη;

Στις 7 Νοεμβρίου 1996 εκτοξεύθηκε από το ακρωτήριο Κανάβεραλ το μη επανδρωμένο διαστημόπλοιο "Mars Surveyvor". Μετά από δέκα μήνες ταξίδι έφτασε στον πλανήτη 'Αρη στις 12 Σεπτεμβρίου 1997. Μετά από δύσκολες και πολλές φορές προβληματικούς ελιγμούς τέθηκε σε τροχιά γύρω από τον 'Αρη στις 9 Φεβρουαρίου 1999. Το ύψος από την επιφάνεια του 'Αρη είναι περίπου 375 km και εκτελεί μια πλήρη περιστροφή σε 2 ώρες. Η αποστολή του Surveyvor είναι να εξερευνήσει την επιφάνεια και την ατμόσφαιρα του 'Αρη και συνεχίζεται μέχρι σήμερα στέλνοντας χιλιάδες φωτογραφίες και άλλες πληροφορίες. Μεγάλο μέρος της επιφάνειας του 'Αρη καλύπτεται από πάγο. Αλλά όχι πάγο σαν αυτό της Γης αλλά στερεό διοξείδιο του άνθρακα ή "ξηρό πάγο". Το διοξείδιο του άνθρακα είναι το αέριο που περιέχει η γκαζόζα. Σήμερα είναι βέβαιο ότι στον 'Αρη δεν υπάρχει ίχνος νερού. Αλλά στις φωτογραφίες του Surveyvor υπάρχουν ενδείξεις ότι πολύ παλιότερα πιθανόν να υπήρξε νερό. Τα σημάδια διάβρωσης σε πολλούς κρατήρες πιστεύεται ότι προήλθαν από την ροή νερού.