Κυτταρίνη

... είναι το κύριο συστατικό των τοιχωμάτων των φυτικών κυττάρων και αποτελεί την πιο διαδεδομένη οργανική ένωση στη φύση.
Ονομάζεται αλλιώς κελλουλόζη και έχει χημικό τύπο (C6H12O5)x.
Είναι μη σακχαροειδής πολυσακχαρίτης που αποτελείται από μόρια γλυκόζης. Δομική μονάδα της κυτταρίνης είναι ο δισακχαρίτης κελλοβιόζη. Το μοριακό της βάρος είναι της τάξης του 105.
Έχει γραμμική δομή με μορφή περιπλεγμένων ινών.
Δε μεταβολίζεται από τα θηλαστικά, αλλά μεταβολίζεται από τα μηρυκαστικά, τα οποία έχουν τα κατάλληλα ένζυμα για τη διάσπαση του δεσμού.
Παραλαμβάνεται κυρίως από το βαμβάκι με εκχύλιση.
Είναι λευκή, ινώδης ουσία, αδιάλυτη στο νερό και τους οργανικούς διαλύτες. Διαλύεται σε όξινα και σε αλκαλικά διαλύματα. Με ισχυρά οξέα υδρολύεται προς γλυκόζη. Σχηματίζει εστέρες με οργανικά οξέα και αιθέρες με αλκοόλες.
Χρησιμοποιείται για την κατασκευή υφασμάτων και χαρτιού.
Παράγωγα της κυτταρίνης χρησιμοποιούνται για την παρασκευή πλαστικών, εκρηκτικών και τεχνητού μεταξιού.