Υδρογονάνθρακες

... είναι οι οργανικές ενώσεις, οι οποίες στο μόριο τους περιέχουν μόνο άτομα άνθρακα και άτομα υδρογόνου.
Διακρίνονται σε κορεσμένους και ακόρεστους υδρογονάνθρακες, ανάλογα με το αν περιέχουν απλούς ή διπλούς και τριπλούς δεσμούς στο μόριο τους.
Διακρίνονται επίσης σε άκυκλους και σε κυκλικούς υδρογονάνθρακες, ανάλογα με το αν η ανθρακική αλυσίδα είναι ανοικτή ή περιέχει δακτυλίους. Κορεσμένοι άκυκλοι υδρογονάνθρακες είναι τα αλκάνια, ενώ ακόρεστοι άκυκλοι υδρογονάνθρακες είναι τα αλκένια και τα αλκίνια. Κορεσμένοι κυκλικοί υδρογονάνθρακες είναι τα κυκλοαλκάνια, ενώ ακόρεστοι κυκλικοί υδρογονάνθρακες είναι τα κυκλοαλκένια και οι αρωματικοί υδρογονάνθρακες.