Τα καρότα, οι αστακοί και τα μάτια μας

Tι κοινό έχουν τα καρότα και οι αστακοί; Περιέχουν και τα δύο μια χρωστική που είναι ένας ακόρεστος υδρογονάνθρακας. Το β-καροτένιο. Έχει 40 άτομα άνθρακα και 11 διπλούς δεσμούς. Η μαμά σας σίγουρα σας προτρέπει τώρα που είστε στην ανάπτυξη να τρώτε καρότα γιατί έχουν βιταμίνες και κάνουν καλό στα μάτια. Μπορεί να μη είναι χημικός, αλλά δεν έχει άδικο. Το β-καροτένιο μετατρέπεται στο συκώτι σε βιταμίνη Α. Η βιταμίνη Α μετατρέπεται με τη σειρά της σε ρετινάλη, τη φωτοευαίσθητη χρωστική ουσία στην οποία βασίζεται το σύστημα όρασης όλων των ζώντων οργανισμών.