Humphrey Davy (1778 - 1829)

Ο Davy γεννήθηκε σε ένα αγρόκτημα της Κορνουάλλης στην Αγγλία. Ο πατέρας του, που έχασε ένα μεγάλο μέρος της περιουσίας του στα μεταλλεία, πέθανε όταν ο Davy ήταν μόνο 16 χρονών. Τότε αυτός επέλεξε το επάγγελμα του φαρμακοποιού που θα του έδινε τη δυνατότητα να συντηρήσει την οικογένειά του.
Κατά τη διάρκεια αυτής της περιόδου αφοσιώθηκε στην ανάγνωση και στη μελέτη. Μελέτησε θεολογία, γεωγραφία, ιατρική, ξένες γλώσσες (αγγλικά, γαλλικά, λατινικά, ελληνικά, ιταλικά, καστιλιανικά και εβραϊκά), φυσική, μηχανική, ρητορική, ιστορία και μαθηματικά.
Σε ηλικία 19 ετών περίπου ασχολείται με τη χημεία και διαβάζει τη διάσημη εργασία του Lavoisier «Traite Elementaire de Chimie». Σχεδόν αμέσως, χωρίς να έχει βασικές γνώσεις χημείας άρχισε να ελέγχει τις θεωρίες του Lavoisier με συσκευές και όργανα που επινόησε ο ίδιος. Μεταξύ των πολλών πειραμάτων που έκανε κατά τη διάρκεια αυτής της περιόδου ήταν και το πείραμα που απέδειξε ότι τα φυτά παρουσία φωτός απορροφούν το διοξείδιο του άνθρακα και απελευθερώνουν οξυγόνο.