Ανθρακικά άλατα

... είναι ενώσεις (άλατα) των μετάλλων με ανθρακικά ανιόντα. Αποτελούν παράγωγα του ανθρακικού οξέος (H2CO3).
Aν δύο άτομα υδρογόνου αντικατασταθούν από άτομο μετάλλου προκύπτουν τα ουδέτερα ανθρακικά άλατα (π.χ. CaCO3, Na2CO3). 'Αν ένα μόνο άτομο υδρογόνου αντικατασταθεί προκύπτουν τα όξινα ανθρακικά άλατα (π.χ. NaHCO3).
Tα ανθρακικά άλατα των αλκαλιμετάλλων είναι διαλυτά στο νερό, ενώ των άλλων μετάλλων αδιάλυτα.
Αντιδρούν με οξέα απελευθερώνοντας διοξείδιο του άνθρακα, όπως για παράδειγμα:

NaHCO3(aq) + ΗCl(aq) —›
Na+Cl-(aq) + H2O(l) + CO2 (g)