Αριστοτέλης (384 - 323 π.Χ.)

Ο Αριστοτέλης γεννήθηκε το 384 π.Χ. Ήταν γιος ενός θεραπευτή.
Όταν ήταν νέος ήταν πολύ περίεργος για διάφορα πράγματα. Έκανε πολλές ερωτήσεις. Γιατί τα πράγματα είναι έτσι όπως είναι; Πως ξέρουμε αυτά που ξέρουμε; Φαίνονται απλές ερωτήσεις αλλά συχνά οι απαντήσεις σε απλές ερωτήσεις δεν είναι απλές.
Ο Αριστοτέλης συχνά αποκαλείται ο πατέρας της Βιολογίας. Έγραψε για τα φυτά και τα ζώα. Οργάνωσε τις παρατηρήσεις του με τρόπο ανάλογο αυτού που χρησιμοποιούμε σήμερα. Κατέταξε τα ζώα ανάλογα με τις ομοιότητές τους στη μορφή (πως φαίνεται το καθένα ) και τη λειτουργία (τι κάνει το καθένα). Ένα λιοντάρι και μιά τίγρης είναι και τα δύο αιλουροειδή και φαίνονται παρόμοια. Αντιδρούν επίσης παρόμοια. Μπορείτε να σκεφθείτε άλλα ζώα που φαίνονται και αντιδρούν όμοια;
Έγραψε επίσης για πολιτική και διακυβέρνηση, θρησκεία, παιδεία, φιλοσοφία, βιολογία, φυσική, μαθηματικά και αστρονομία.
Τα γραπτά του και οι ιδέες του ήρθαν ξανά στην επιφάνεια μετά την εισβολή των Μαυριτανών στην Ισπανία πριν από 500 περίπου χρόνια. Επέδρασαν και επηρέασαν πάρα πολύ τους ανθρώπους που ασχολιόταν με την φύση των πραγμάτων. Στις φυσικές επιστήμες, είχε ιδέες για το πως και γιατί κινούνται τα πράγματα από το ένα μέρος στο άλλο. Νόμιζε ότι τα πράγματα κινούνται γιατί "θέλουν ή χρειάζεται να κινηθούν", ότι κινούνται επειδή υπάρχει κάποιος "σκοπός" που εξυπηρετείται από την κίνηση. Βέβαια οι επιστήμονες δεν θεωρούν πλέον ότι αυτοί είναι οι λόγοι της κίνησης. Γιατί πιστεύετε ότι κινούνται τα πράγματα;
Ο Αριστοτέλης ήταν δάσκαλος του Μεγάλου Αλεξάνδρου, του φημισμένου Μακεδόνα που κατέκτησε και σχεδόν ένωσε τον τότε γνωστό κόσμο.
Ο Αριστοτέλης πέθανε το 322 π.Χ.