Ψευδάργυρος (Zn)

... είναι το χημικό στοιχείο με ατομικό αριθμό 30, το οποίο ανήκει στην ομάδα 12 (IIB) του περιοδικού πίνακα.
Είναι αργυρόλευκο μέταλλο με σημείο τήξης 419°C και σημείο ζέσης 907°C.
Το όνομά του οφείλεται στο γεγονός ότι μοιάζει εξωτερικά με τον άργυρο (ασήμι).
Αποτελεί το 24ο πιο άφθονο στοιχείο του στερεού φλοιού της γης.
Βρίσκει μεγάλη εφαρμογή στην παραγωγή κραμάτων και την επιμετάλλωση σιδηρών αντικειμένων για προστασία τους από τη διάβρωση (γαλβανισμός). Αποτελεί απαραίτητο ιχνοστοιχείο για τους περισσότερους οργανισμούς, καθώς είναι βασικό συστατικό διαφόρων ενζύμων.