Τα σπίρτα και οι εξώθερμες αντιδράσεις

Το 1828 ο 'Αγγλος Samuel Jones κατοχύρωσε με δίπλωμα ευρεσιτεχνίας την πρώτη μορφή σπίρτων. Την ίδια εποχή ο John Walker εμπορεύονταν τα πρώτα "σπίρτα τριβής" με το όνομα "Lucifers". Το τρίψιμο ενός Lucifer σε μια τραχιά επιφάνεια είχε σαν αποτέλεσμα πλήθος σπινθήρων και καπνών με δυσάρεστη μυρωδιά. Πως λειτουργούν όμως τα σπίρτα; Η κεφαλή κάθε σπίρτου περιέχει δύο τουλάχιστον χημικές ενώσεις, από τι οποίες μια συνήθως είναι ένωση του φωσφόρου, και συγκολητική ουσία που συγκρατεί το μίγμα στην κεφαλή του σπίρτου. Τρίβοντας την κεφαλή του σπίρτου σε μια επιφάνεια παράγεται η θερμότητα που απαιτείται για να αρχίσει η αντίδραση μεταξύ των συστατικών της. Η αντίδραση αυτή είναι ισχυρά εξώθερμη, με αποτέλεσμα την ανάφλεξη του υλικού και το άναμμα του σπίρτου. Τα σπίρτα σήμερα είναι δύο ειδών: τα σπίρτα που ανάβουν με τριβή πάνω σε οποιαδήποτε τραχιά επιφάνεια και ήταν τα αγαπημένα του φτωχού και μόνου καουμπόυ Λούκι Λουκ, και τα σπίρτα ασαλείας που απαιτούν ειδική επιφάνεια για να ανάψουν.