Τα κοιτάσματα πετρελαίου στην Ελλάδα

Τα κυριότερα ορυκτά καύσιμα της Ελλάδας είναι δύο. Το πετρέλαιο και ο λιγνίτης. Πριν από 25 περίπου χρόνια, ανακαλύφθηκε πετρέλαιο στο Αιγαίο, ΒΔ της Θάσου. Από το 1981 άρχισε η εκμετάλλευση του κοιτάσματος από την Κοινοπραξία Πετρελαίου Βορ. Αιγαίου (ΝΑΡC). Η ανακάλυψη έχει μεγάλη οικονομική σημασία για τη χώρα μας, διότι ενισχύει την άποψη των επιστημόνων πως υπάρχει και αλλού πετρέλαιο στο Αιγαίο και στο Ιόνιο πέλαγος. Οι περιοχές της Ελλάδας που πιστεύεται ότι φιλοξενούν ποσότητες πετρελαίου είναι το Αιγαίο πέλαγος, η Ζάκυνθος, η Δυτ. Πελοπόννησος και η πεδιάδα της Θεσσαλονίκης - Γιαννιτσών.