Ο σχηματισμός του πετρελαίου

Το πετρέλαιο ανήκει σε μία ιδιαίτερη κατηγορία ορυκτών που ονομάζονται ορυκτά καύσιμα. Τα ορυκτά καύσιμα δεν είναι στοιχεία ή χημικές ενώσεις αλλά μίγματα. Το πετρέλαιο σχηματίστηκε πριν από εκατομμύρια χρόνια από πλαγκτόν και άλλους μικροοργανισμούς και αποθηκεύτηκε αρχικά μέσα σε πορώδη πετρώματα, όπως είναι η άμμος και ο ψαμμίτης. Με την πάροδο του χρόνου και σε υψηλές θερμοκρασίες και πιέσεις, η οργανική ύλη διασπάστηκε παρουσία βακτηριδίων. Στη συνέχεια, διέφυγε σε μεγάλες κοιλότητες κάτω από στεγανά πετρώματα από όπου και εξορύσσεται.