Γλυκογόνο

... είναι ένας ζωικός πολυσακχαρίτης που αποτελείται μόνο από γλυκόζη.
Ονομάζεται και ζωικό άμυλο διότι αποτελεί την αποθήκη ενέργειας για τα ζώα, όπως το άμυλο για τα φυτά.
Βρίσκεται στους ιστούς των ζώων και κυρίως στο ήπαρ και στους σκελετικούς μυς και η δομή του είναι ανάλογη με αυτή της αμυλοπηκτίνης (το γλυκογόνο έχει πιο διακλαδισμένη δομή).
Η σύνθεση του γλυκογόνου στους οργανισμούς γίνεται με διαδοχική συνένωση μορίων γλυκόζης σε ευθεία ή διακλαδισμένη αλυσίδα, με γλυκοζιτικό δεσμό. Όταν ο οργανισμός χρειάζεται ενέργεια, το γλυκογόνο φωσφορυλύεται ενζυμικά προς μονοσακχαρίτες γλυκόζης, κατά τον καταβολισμό των οποίων παράγεται η απαιτούμενη ενέργεια.