Oι χημικές εξισώσεις της αντίδρασης των οξέων με το ανθρακικό ασβέστιο

Η χημική εξίσωση μιας αντίδρασης ενός οξέος, όπως το υδροχλωρικό οξύ (HCl) με το ανθρακικό ασβέστιο, μπορεί να γραφεί με τρείς διαφορετικούς τρόπους. Αν θέλουμε να δείξουμε απλώς τα αντιδρώντα και τα προϊόντα της αντίδρα-σης γράφουμε τη μοριακή χημική εξίσωση: 2ΗCl(aq) + CaCO3(s) CaCl2(aq) + H2O(l) + CO2(g) Aν θέλουμε να δείξουμε σαφώς ότι τόσο στα προϊόντα όσο και στα αντιδρώ-ντα μερικές ενώσεις υπάρχουν μόνον ως ιόντα στο διάλυμα, πρέπει να γρά-ψουμε το ΗCl(aq) ως H+(aq) και Cl-(aq) και το CaCl2(aq) ως Ca2+(aq) και 2Cl-(aq). Έτσι προκύπτει μια πλήρης ιοντική εξίσωση: 2H+(aq) + 2Cl-(aq) + CaCO3(s)Ca2+(aq) + 2Cl-(aq) + H2O(l) + CO2(g) Παρατηρούμε ότι τα ιόντα Cl-(aq) εμφανίζονται τόσο στα αντιδρώντα όσο και στα προϊόντα. Τα ιόντα αυτά δε συμμετέχουν στην αντίδραση, είναι απλοί θεατές και μπορούν να διαγραφούν από τα αντιδρώντα και τα προϊόντα. Έτσι προκύπτει η τελική ιοντική εξίσωση: 2H+(aq) + CaCO3(s) Ca2+(aq) + H2O(l) + CO2(g) όπου φαίνεται ότι η αντίδραση δεν είναι τίποτε άλλο παρά η αντίδραση των κατιόντων υδρογόνου και του ανθρακικού ασβεστίου προς παραγωγή κατιόντων ασβεστίου, νερού και αερίου διοξειδίου του άνθρακα.