Dmitri Ivanovic Mendeleev (1834-1907)

Ρώσος Χημικός ο οποίος κατέταξε τα 63 στοιχεία που ήταν τότε γνωστά σε έναν περιοδικό πίνακα που βασιζόταν στην ατομική μάζα των στοιχείων. Την εργασία του αυτή την δημοσίευσε στο Principles of Chemistry το 1869.
Η θεωρία αυτή ήταν πολύ καλύτερη από παρόμοιες θεωρίες που διατύπωσαν ο Newlands και άλλοι πριν από αυτόν, ενώ δημοσιεύθηκε ένα χρόνο πριν την διατύπωση της θεωρίας του Meyer. Στον περιοδικό του πίνακα ο Mendeleev άφησε κενό χώρο για τα στοιχεία που δεν ήξερε, ενώ προέβλεψε τις ιδιότητες τριών άγνωστων στοιχείων.
Ο πίνακάς του δεν περιείχε καθόλου ευγενή αέρια, αυτό όμως είναι λογικό γιατί δεν είχαν ανακαλυφθεί την εποχή εκείνη. Κάποιες ατέλειες που είχε ο αρχικός περιοδικός πίνακας, εξαφανίσθηκαν όταν τα στοιχεία τοποθετήθηκαν στον πίνακα με βάση τον ατομικό τους αριθμό.