Η προέλευση του όρου "οξύ"

O χημικός όρος "οξύ" για την ομάδα ενώσεων που μελετάμε προέρχεται προφανώς από τη λέξη "οξύς" (ξινός), δηλαδή από την κοινή τους οργανοληπτική ιδιότητα. Αυτό δε συμβαίνει μόνο στα ελληνικά. Στα αγγλικά ο όρος "acid" (οξύ) προέρχεται από τη λατινική λέξη "acere" που σημαίνει ξινό. Από την ίδια ρίζα προέρχεται και ο γαλλικός όρος "acide" (οξύ). Στα γερμανικά το οξύ είναι "saure" και το ξινό "saure". Στα ρώσικα τα οξέα λέγονται "kislota" και το ξινό "kisly".