Διοξείδιο του άνθρακα (CO2)

... είναι η χημική ένωση του άνθρακα με το οξυγόνο με μοριακό τύπο CO2.
Είναι αέριο, άχρωμο και άοσμο. Στους -78°C μετατρέπεται απευθείας σε στερεό (ξηρός πάγος).
Διαλύεται στο νερό και δίνει το ασταθές ανθρακικό οξύ:

CO2 (aq) + H2O(l) —› H2CO3(aq)

Αποτελεί προϊόν καύσης του άνθρακα και των οργανικών ενώσεων. Παράγεται σε μεγάλες ποσότητες κατά την αναπνοή των φυτών και των ζώων.
Καταναλώνεται σε μεγάλες ποσότητες κατά τη φωτοσύνθεση (μετατροπή απλών ουσιών όπως το διοξείδιο του άνθρακα και το νερό σε πιο πολύπλοκα μόρια , η οποία γίνεται στα φυτά με τη βοήθεια της ηλιακής ενέργειας).
Είναι ένα από τα αέρια που ευθύνονται για το φαινόμενο του θερμοκηπίου.
Στην καθημερινή μας ζωή απαντάται διαλυμένο στα αναψυκτικά και καλείται απλώς ανθρακικό.