Oι χημικές εξισώσεις σχηματισμού αλάτων

Είδαμε ότι τα άλατα σχηματίζονται κατά την εξουδετέρωση ενός οξέος από μια βάση. Ξέρουμε επίσης ότι η τελική ιοντική εξίσωση μιας εξουδετέρωσης είναι: H+(aq) + OH-(aq) H2O(l) Επειδή στην εξίσωση αυτή δε φαίνεται ποιά είναι το οξύ και η βάση που αντιδρούν και το άλας που προκύπτει, για τις αντιδράσεις σχηματισμού αλάτων χρησιμοποιούμε μοριακές χημικές εξισώσεις, δηλαδή: Σχηματισμός ευδιάλυτου άλατος (χλωριούχο νάτριο) ΗCl(aq) + NaOH(aq) NaCl(aq) + H2O(l) Σχηματισμός δυσδιάλυτου άλατος (θειικό βάριο) Η2SO4(aq) + Ba(OH)2(aq) BaSO4(s) + 2H2O(l)