O δωδεκάλογος του καλού χημικού

1 |  | Κατά την εκτέλεση των πειραμάτων πρέπει να ακολουθούνται αυστηρά οι οδηγίες και να χρησιμοποιούνται επακριβώς οι καθορισμένες ποσότητες αντιδραστηρίων.
2 |  | Κάθε χημική ουσία μπορεί να αποδειχθεί επικίνδυνη αν τη χρησιμοποιήσουμε εσφαλμένα.
3 |  | Απαγορεύεται η αποθήκευση χημικών ουσιών σε δοχεία φύλαξης τροφίμων.
4 |  | Απαγορεύεται η λήψη τροφής κατά τη διάρκεια εκτέλεσης των πειραμάτων. Πρέπει πάντα να πλένουμε τα χέρια μας μετά τη λήξη του πειράματος.
5 |  | Δε σκύβουμε πάνω από δοχεία στα οποία θερμαίνουμε υγρά
6 |  | Μετά το τέλος του πειράματος δεν πετάμε τα αντιδραστήρια στο νεροχύτη. Πρέπει πρώτα να εξουδετερωθούν και να αραιωθούν για να καταστούν ακίνδυνα.
7 |  | Δεν κατευθύνουμε τους δοκιμαστικούς σωλήνες που περιέχουν χημικές ουσίες προς το σώμα μας ή προς το σώμα διπλανών μας.
8 |  | Πριν αρχίσουμε ένα πείραμα διαβάζουμε προσεκτικά τις οδηγίες.
9 |  | Κάθε δοχείο πρέπει να έχει ετικέτα με πληροφορίες για το περιεχόμενό του και να φυλάσσεται σε ασφαλές μέρος.
10 |  | Δε μυρίζουμε απευθείας τις χημικές ουσίες. Απλά κατευθύνουμε ρεύμα αέρα προς τη μύτη μας με απαλές κινήσεις των χεριών.
11 |  | Τα όργανα που χρησιμοποιούνται πρέπει να είναι καθαρά και να πλένονται σχολαστικά μετά τη λήξη των πειραμάτων.
12 |  | Για τη λήψη υγρών πρέπει να χρησιμοποιούνται πιπέττες με πουάρ και οχι να ρουφάμε με το στόμα.