Πόσο γλυκιά είναι η ζάχαρη;

To όνομα σάκχαρα μας φέρνει σίγουρα στο μυαλό γλυκά, καραμέλες κ.ά. Πράγματι, πολλοί υδατάνθρακες έχουν γλυκιά γεύση, αλλά δεν έχουν όλοι τον ίδιο βαθμό γλυκύτητας. Αν θεωρήσουμε τη γλυκύτητα της σακχαρόζης (καλαμοσάκχαρο) ίση με 1, η λακτόζη έχει 0,16, η γλυκόζη 0,75 και η φρουκτόζη 1,75. Η επιθυμία πολλών ανθρώπων να μειώσουν τις θερμίδες που προσλαμβάνουν με τα σάκχαρα οδήγησε τη χημική βιομηχανία να δημιουργήσει υποκατάστατα της ζάχαρης όπως η ασπαρτάμη και η σακχαρίνη. Οι ουσίες αυτές, παρότι δεν είναι υδατάνθρακες, είναι τρομακτικά πιο γλυκές από τη ζάχαρη (ασπαρτάμη 1.500, σακχαρίνη 3.500) και έχουν μικρή θερμική αξία. Μέχρι και σήμερα όμως υπάρχουν πολλές επιφυλάξεις για το πόσο ασφαλής είναι η κατανάλωσή τους σε βάθος χρόνου.