Ένα αντιδάνειο για τα φορτισμένα σωματίδια

Στα 1832 ο 'Αγγλος φυσικός στο Βασιλικό Ίδρυμα του Λονδίνου Michael Faraday (1791-1867) ανακάλυψε ότι εκτός από τα μέταλλα ηλεκτρική αγωγιμότητα έχουν και τα διαλύματα και τα τήγματα διαφόρων ουσιών. Για να παρουσιάσει τα ευρήματα του θέλησε να βρει και την κατάλληλη ονομασία για τα φαινόμενα αυτά. Αποτάθηκε στο φίλο του William Whewell (1794-1866), κλασικό μελετητή και ιστορικό της επιστήμης. ο οποίος πρότεινε για τα σωματίδια που μεταφέρουν ηλεκτρικά φορτία στα διαλύματα και τα τήγματα το όνομα «ιόν». Η λέξη ιόν, που σημαίνει εκείνο που πορεύεται, είναι το ουδέτερο της μετοχής ενεστώτα του αρχαίου Ελληνικού ρήματος ειμί που σημαίνει έρχομαι, πορεύομαι. Έτσι οι Έλληνες ξαναπήραν την λέξη και τη χρησιμοποιούν στη χημεία και μάλιστα δημιουργούν και παράγωγα όπως κατιόντα, ανιόντα, ιοντισμός ιοντόσφαιρα κ.α.