To pH του καθαρού νερού

Έχει διαπιστωθεί πειραματικά ότι ένα πάρα πολύ μικρό ποσοστό των μορίων του νερού (μόνο τέσσερα στο ένα δισεκατομύριο) δίνει ιόντα σύμφωνα με τη χημική εξίσωση: H2O(l) H+(aq) + OH-(aq) και συγκεκριμένα κατιόντα υδρογόνου, H+, και ανιόντα OH-, τα οποία ονομάζονται υδροξείδια. Εφόσον τo pH είναι ένα μέτρο της συγκέντρωσης των υδρογονοκατιόντων και στο καθαρό νερό περιέχονται κατιόντα υδρογόνου, είναι φυσικό ότι και το καθαρό νερό θα έχει κάποια τιμή pH. Η τιμή αυτή είναι ίση με 7. Το καθαρό νερό έχει φορτίο μηδέν και έτσι, όσα είναι τα κατιόντα υδρογόνου που παράγονται, τόσα ακριβώς είναι και τα ανιόντα υδροξειδίου. Το ίδιο pH με το καθαρό νερό (δηλαδή pH=7) έχουν και όλα τα υδατικά διαλύματα στα οποία τα κατιόντα υδρογόνου είναι ίσα με τα ανιόντα υδροξειδίου. Τα διαλύματα αυτά ονομάζονται ουδέτερα.