Μια άλλη ιδιότητα των αλάτων. Η αγωγιμότητα των διαλυμάτων τους.

Αν σχηματίσουμε ένα απλό ηλεκτρικό κύκλωμα από μια μπαταρία, ένα λαμπάκι και δύο αγωγούς που στο άκρο τους είναι γυμνοί και φέρουμε σε επαφή τα άκρα των αγωγών διέρχεται ηλεκτρικό ρεύμα και το λαμπάκι ανάβει. Αν βυθίσουμε τα άκρα των δύο αγωγών σε διάλυμα ζάχαρης ή απεσταγμένο νερό το λαμπάκι δεν ανάβει. Αντίθετα, αν βυθίσουμε τα άκρα των δύο αγωγών σε διάλυμα άλατος το λαμπάκι ανάβει. Συνεπώς τα διαλύματα των αλάτων παρουσιάζουν αγωγιμότητα , δηλαδή είναι καλοί αγωγοί του ηλεκτρισμού. Γιατί τα διαλύματα των αλάτων παρουσιάζουν αγωγιμότητα; Όπως έχουμε δεί όταν ένα άλας, όπως για παράδειγμα το χλωριούχο νάτριο (NaCl), είναι διαλυμένο στο νερό διίσταται σε κατιόντα νατρίου (Να+) και ανιόντα χλωρίου (Cl-). Όταν τα άκρα των αγωγών βυθιστούν στο διάλυμα τα ανιόντα κατευθύνονται προς τον θετικό αγωγό και τα κατιόντα προ τον αρνητικό. Έτσι, εφόσον έχουμε μεταφορά φορτίων, από το διάλυμα διέρχεται ηλεκτρικό ρεύμα και συνεπώς το διάλυμα παρουσιάζει αγωγιμότητα.