To "βασιλικό νερό" διαλύει αλλά και σώζει το χρυσάφι

To "βασιλικό νερό" ("aqua regia" στα λατινικά) είναι ένα μίγμα πυκνού νιτρικού οξέος και πυκνού υδροχλωρικού οξέος και είναι γνωστό από την εποχή των αλχημιστών. Ονομάστηκε έτσι γιατί είναι ένα από τα λίγα αντιδραστήρια που μπορεί να διαλύσει το χρυσό, το "Βασιλιά των μετάλλων", όπως φαίνεται στη φωτογραφία. Όταν οι Ναζι κατέλαβαν τη Δανία, ο Ούγγρος χημικός George de Hevesy, διέλυσε σε βασιλικό νερό τα χρυσά βραβεία Nobel που είχαν απονεμηθεί στους φυσικούς Max Von Laue και James Frank και άφησε το διάλυμα που προέκυψε σε ένα ράφι του εργαστηρίου του στο Ινστιτούτο Bohr. Όταν επέστρεψε μετά τον πόλεμο βρήκε το μπουκάλι στη θέση του, αφού κανένας δεν του είχε δώσει σημασία, και ανέκτησε το χρυσό από το οξύ.