Η εξελιξη της ατομικής θεωρίας

Η ανάγκη του ανθρώπου να ερμηνεύσει τη φύση που τον περιβάλλει τον συνοδεύει ίσως από το καιρό της πρώτης εμφάνισης του στη Γή. Η δομή της ύλης, η σύστασή της και το άτομο ήταν από τα δημοφιλέστερα θέματα φιλοσοφικής διερεύνησης και επιστημονικής έρευνας ανά τους αιώνες. Στη συνέχεια δίνονται οι σημαντικότεροι σταθμοί της ατομικής θεωρίας από τον 5ο αιώνα π. Χ. μέχρι σήμερα.
5ος αιώνας π. Χ | Οι Έλληνες φιλόσοφοι Λεύκιππος και Δημόκριτος διατυπώνουν την άποψη ότι η ύλη αποτελείται από μικρά σωματίδια τα οποία ονόμασαν «άτομα» | Δημόκριτος
4ος αιώνας π.Χ. | Ο Έλληνας φιλόσοφος Αριστοτέλης απορρίπτει την ύπαρξη των ατόμων. | Αριστοτέλης
3ος αιώνας π.Χ. - 17ος αιώνας μ.Χ. | 20 αιώνες χωρίς καμία εξέλιξη! |
17ος αιώνας μ.Χ. | Με τη βοήθεια της θεωρίας του Αριστοτέλη οι αλχημιστές εξηγούν ότι ο σχηματισμός της ύλης ξεκίνησε από την δράση του αέρα, του νερού, της γης και της φωτιάς. | Αλχημιστής
1750 – 1794 μ.Χ. | Ο Γάλλος Lavoisier θεμελιώνει τη χημεία ως επιστήμη με τη καθιέρωση των ποσοτικών μετρήσεων με τη χρήση του ζυγού. | Λαβουαζιέ
1808 μ.Χ. | Ο 'Αγγλος John Dalton επαναφέρει τη θεωρία των ατόμων του Λεύκιππου και του Δημόκριτου και εξηγεί με αυτήν τα αποτελέσματα πειραμάτων που έκανε. | Nτάλτον
1811 μ.Χ. | Ο Ιταλός Amedeo Avogadro διατυπώνει την αρχή ότι «ίσοι όγκοι αερίων στις ίδιες συνθήκες πίεσης και θερμοκρασίας περιέχουν τον ίδιο αριθμό μορίων. (ομάδες ατόμων). | Αβογκάντρο
1896 μ.Χ. | Ο Γάλλος Henri Becquerel ανακαλύπτει την έκλυση σωματιδίων από ορισμένα άτομα (ραδιενέργεια). | Μπεκερέλ
1897 μ.Χ. | Ο 'Αγγλος Joseph John Tomson ανακαλύπτει το ηλεκτρόνιο. | Τόμσον
1908 μ.Χ. | Ο Νεοζηλανδός Ernest Rutherford αποδεικνύει ότι τα σωματίδια α είναι στην πραγματικότητα πυρήνες ηλίου (χημικό στοιχείο). | Ράδερφορντ
1911 μ.Χ. | Ο Νεοζηλανδός Ernest Rutherford διατυπώνει το πλανητικό μοντέλο του ατόμου.
1913 μ.Χ. | Ο Δανός Niels Bohr διατυπώνει μοντέλο του ατόμου που εξηγεί πειραματικά δεδομένα. | Μπόρ
1923 μ.Χ. | Ο Γάλλος Louis – Victor de Broglie διατυπώνει την άποψη ότι τα σωματίδια έχουν και ιδιότητες κύματος. | Ντε Μπρογλί
1926 μ.Χ. | Ο Αυστριακός Erwin Schrodinger, ο Γερμανός Werner Heisenberg και ο Βρετανός (Ελβετικής καταγωγής) Paul Dirac διατυπωνουν τις μαθηματικές σχέσεις που θεμελιώνουν την σύγχρονη ατομική θεωρία. | Σρόντιγκερ Χειζεμπεργκ Ντιράχ
1932 μ.Χ. | Ο 'Αγγλος James Chadwick ανακαλύπτει το νετρόνιο. | Τσάτγουικ
1986 μ.Χ. | Ο Γερμανός Gerd Binning και ο Ελβετός Heinrich Rohrer παίρνουν το βραβείο Νόμπελ για την ανακάλυψη του Μικροσκοπίου Σάρωσης Σήραγγας (STM) με το οποίο μπόρεσαν να απεικονίσουν άτομα σιδήρου και χαλκού. | Μπίνινγκ Ρόρερ