Μια άλλη ιδιότητα των οξέων. Η αγωγιμότητα των διαλυμάτων τους.

Αν σχηματίσουμε ένα απλό ηλεκτρικό κύκλωμα από μια μπαταρία, ένα λαμπάκι και δύο αγωγούς που στο άκρο τους είναι γυμνοί και φέρουμε σε επαφή τα άκρα των αγωγών διέρχεται ηλεκτρικό ρεύμα και το λαμπάκι ανάβει. Αν βυθίσουμε τα άκρα των δύο αγωγών σε διάλυμα ζάχαρης ή απεσταγμένο νερό το λαμπάκι δεν ανάβει. Αντίθετα, αν βυθίσουμε τα άκρα των δύο αγωγών σε διαλύματα οξέων το λαμπάκι ανάβει. Συνεπώς τα διαλύματα των οξέων παρουσιάζουν αγωγιμότητα, δηλαδή είναι καλοί αγωγοί του ηλεκτρισμού.