Σύμβολα επικινδυνότητας χημικών ουσιών

Πολλά προϊόντα που πουλιόνται ελεύθερα στο εμπόριο περιέχουν χημικές ουσίες οι οποίες κρύβουν κινδύνους για τους χρήστες τους. Οι κίνδυνοι αυτοί ποικίλουν ανάλογα το είδος και την ποσότητα των ουσιών που περιέχουν. Υπάρχουν χημικές ουσίες που περιέχονται και σε καθημερινά προϊόντα, που είναι τοξικές που ερεθίζουν το δέρμα ή το αναπνευστικό σύστημα, που διαβρώνουν, που αναφλέγονται ή εκρήγνυνται εύκολα, που οξειδώνουν κ.α. Στις οδηγίες χρήσης των προϊόντων αυτών επισημαίνονται βέβαια αυτοί οι κίνδυνοι. Όμως τις παρατηρήσεις αυτές στις ετικέτες των προϊόντων πολύ λίγοι τις διαβάζουν.Οι κίνδυνοι αυτοί πρέπει να επισημαίνονται με έναν άμεσο τρόπο. Για αυτό έχει καθιερωθεί διεθνώς να γίνεται επισήμανση των τοξικών και επικίνδυνων ουσιών στα διάφορα προϊόντα με τα σύμβολα επικινδυνότητας (Hazard Symbols). Τα σύμβολα αυτά είναι διεθνή και υπάρχουν επίσημοι πίνακες με τη σημασία τους. Τα ίδια σύμβολα χρησιμοποιούνται και στις φιάλες και δοχεία των χημικών αντιδραστηρίων που χρησιμοποιούνται στα χημικά εργαστήρια και τις χημικές βιομηχανίες. Μερικά από αυτά τα σύμβολα φαίνονται στον παρακάτω πίνακα:
Πίνακας με τα σύμβολα επισήμανσης των τοξικών ουσιών σύμφωνα με τις οδηγίες 88/379 και 89/178 της Ευρωπαϊκής Ένωσης
Εικόνα | Σύμβολο | Σημασία
Ελληνικά | Αγγλικά
| T, T + | Τοξικό Πολύ τοξικό | Toxic Very toxic
| Χn, Χi | Επιβλαβές Ερεθιστικό | Harmful Irritant
| C | Διαβρωτικό | Corrosive
| N | Επικίνδυνο για το περιβάλλον | Dangerous for the enviroment
| E | Εκρηκτικό | Explosive
| F, F+ | Πολύ εύφλεκτο Εξαιρετικά εύφλεκτο | Highly flammable Extremely flammable