Sir Robert Boyle (1627 - 1691)

Ο Ιρλανδός Robert Boyle ήταν γόνος μιας προτεσταντικής οικογένειας. Ο πατέρας του ήταν ο Richard Boyle, κόμης του Κορκ, ο οποίος είχε αφήσει την Αγγλία το 1588 σε ηλικία 22 ετών και είχε εγκατασταθεί στην Ιρλανδία. Ο Robert Boyle ήταν ο έβδομος γιος (και δέκατο τέταρτο παιδί) των γονέων του που είχαν συνολικά δεκαπέντε παιδιά.
Οι γονείς του έστειλαν το Robert μαζί με τον αδελφό του για σπουδές στο Πανεπιστήμιο του Eaton στην Αγγλία το 1635. Έμαθε Ιταλικά και το 1642 επισκέφθηκε τη Φλωρεντία της Ιταλίας. Κατά την διάρκεια της παραμονής του στη Φλωρεντία πέθανε ο Galileo Galilei και το γεγονός αυτό επηρέασε πολύ το νεαρό Boyle.
Στο βιβλίο του «The Sceptical Chemist» (1661) ο Boyle διατύπωσε σκέψεις ενάντια στην άποψη του Αριστοτέλη ότι το σύμπαν αποτελείται από τέσσερα στοιχεία, δηλαδή τη γη, τον αέρα, τη φωτιά και το νερό. Αν και αρκετές ιδέες από αυτήν την εργασία έγιναν αποδεκτές από τον Καρτέσιο, γενικότερα υπήρχε διαφωνία με τις απόψεις του Boyle.
Ήταν ένας από τους ιδρυτές της Royal Society of Sciences. Έκανε σημαντικά πειράματα για τη μελέτη των ιδιοτήτων των αερίων, και ασχολήθηκε με τη διάκριση μεταξύ των οξέων και των βάσεων. Μαζί με τον Edme Mariotte διατύπωσαν, το 1662, το νόμο Boyle και Mariotte: «σε σταθερή θερμοκρασία, το γινόμενο της πίεση ενός ιδανικού αερίου επί τον όγκο του είναι σταθερό».
Στα πλαίσια των ιατρικών και θεωρητικών μελετών του εισήγαγε επίσης την έννοια της "φαρμακολογίας".